Renosterbos

Renosterbos (Elytropappus rhinocerotis) er en busk i kurvplantefamilien. Den blir opptil 2 m høy og har som regel bare en stamme. Planten har en pælerot som kan bli opptil 6 m dyp. Renoster er afrikaans for neshorn, og planten var viktig føde for spissneshorn før dette dyret ble utryddet i Kapplandet.

Busken er karakteristisk for  vegetasjonstypen renosterveld i Kapplandet, men arten er i motsetning til vegetasjonstypen ikke truet. Den tåler både snø, frost og beiting og kan ofte være et plagsomt ugras. Utbredelsen strekker seg nordover gjennom Namaqualand til Richtersveld og Namibia og østover til Molteno og East London i Eastern Cape.

Det er foreslått et nytt vitenskapelig navn for arten, Dicerothamnus rhinocerotis, men dette navnet er foreløpig ikke publisert på korrekt måte.

 Kilder 
 PlantZAfrica.com – Elytropappus rhinocerotis besøkt 30. oktober 2014.
 Red List of South African Plants – Elytropappus rhinocerotis besøkt 30. oktober 2014.

 Eksterne lenker 


Kategori:Kurvplantefamilien